બીજી બાજુ ગુજરાતમાં સૌથી વધુ 63.77 ટકા મતદાનનો રેકૉર્ડ 1967માં નોંધાયો હતો અને આ ચૂંટણીમાં કુલ 24 બેઠકોમાંથી કોંગ્રેસને 11 બેઠકો જ મળી હતી, જ્યારે સ્વતંત્ર પક્ષ 12 અને એક બેઠક અપક્ષે હાસલ કરી હતી. 1971માં પણ 55.49 ટકા જેટલા સરેરાશ મતદાનમાં કોંગ્રેસની બેઠકનો આંકડો 11 જ રહ્યો હતો અને સંસ્થા કોંગ્રેસને 11 તથા સ્વતંત્ર પક્ષને 2 બેઠકો મળી હતી. આમ ભારે મતદાન થતા જ કોંગ્રેસની હાલત બગડી જવાનો પાયો અહીંથી નંખાયો હતો.